Liikenne- ja viestintäministeriö

LVM/1630/03/2014 ja LVM059:00/2014

Sisäministeriön lausunto; HE eduskunnalle Kanadan ja Euroopan yhteisön ja sen jäsenvaltioiden välisen lentoliikennesopimuksen hyväksymisestä

Liikenne- ja viestintäministeriö on pyytänyt sisäministeriöltä lausuntoa luonnoksesta hallituksen esitykseksi eduskunnalle Kanadan sekä Euroopan yhteisön ja sen jäsenvaltioiden välisen lentoliikennesopimuksen hyväksymisestä ja laiksi sopimuksen lainsäädännön alaan kuuluvien määräysten voimaansaattamisesta. Pyydettynä lausuntonaan sisäministeriö toteaa seuraavaa.

Luonnos hallituksen esitykseksi eduskunnalle Kanadan sekä Euroopan yhteisön ja sen jäsenvaltioiden välisen lentoliikennesopimuksen hyväksymisestä ja laiksi sopimuksen lainsäädännön alaan kuuluvien määräysten voimaansaattamisesta ei omaa sisäministeriön hallinnonalan näkökulmasta merkittäviä muutoksia vallitsevaan tilanteeseen. Samalla ministeriö kuitenkin toteaa, että kirjaukset siviili-ilmailun turvallisuudesta ja turvaamisesta puoltavat sopimuksessa paikkaansa tilanteissa, joissa esimerkiksi poliisi mahdollisesti joutuu toimimaan Suomessa tai erilliseen pyyntöön perustuen toisessa jäsenvaltiossa. Tällaisia tilanteita ovat esim. siviili-ilma-alusten laittomat haltuunotot tai vastaavat tilanteet, joissa vaarantuu edellä mainittujen ilma-alusten miehistön, matkustajien ja lentoasemien turvallisuus.

Sisäministeriön näkemyksen mukaan luonnos hallituksen esitykseksi on näin ollen hyväksyttävissä.

Kansliapäällikkö	Päivi Nerg

Ylitarkastaja	Hanne Huvila

Asiakirja on sähköisesti allekirjoitettu asianhallintajärjestelmässä. Sisäministeriö SM 26.09.2014 klo 08:33. Allekirjoituksen oikeellisuuden voi todentaa kirjaamosta.

Toimeksi	Liikenne- ja viestintäministeriö Timo Koskinen/LVM
Tiedoksi	Sisäministeri Räsänen Valtiosihteeri Anttoora Erityisavustajat Falk, Kalmi ja Mattila SM PO SM RO SM KVY